Správa zo zahraničnej pracovnej cesty do Poľska
1.Účastník ZPC:
Prof. RNDr.Anna Dubničková,DrSc.
FMFI UK, Mlynská dolina, 84248 Bratislava
tel.: 02/60295657
Profesor na Katedre teoretickej fyziky a didaktiky fyziky, FMFI UK
znalosť jazykov - anglicky, nemecky, rusky
2.Zahraničná pracovná cesta:
Poľsko, 17.-23.11.2016
Ústav jadrovej fyziky, Krakow
Účasť na zasadnutí jako delegát:
Finančného výboru SÚJV v Dubne
Výboru vládnych splnomocnencov 18 členských štátov
pobytové náklady a ubytovanie hradil SÚJV v Dubne
3.Rámcový program pobytu:
17.11.2016 výjazd z Bratislavy VA o 9.30  do Krakowa,
18.-22..11.2016 zasadnutia v Krakowe,
23.11.2016 výjazd z Krakowa o 9.30, príjazd o 16.30 do Bratislavy.
4.Stručný priebeh rokovaní:
V dňoch 18.-19.11.2016 som sa zúčastnila zasadnutia Finančného výboru ako členka delegácie zo SR, ktorý odporučil Výboru vládnych splnomocnencov odsúhlasiť podpísanie dohody s vládou RF o spoločnom vybudovaní a využití komplexu supravodivých kruhových zariadení na vytvorenie proti sebe bežiacich zväzkov ťažkých iónov, ďalej schváliť dopracovaný sedemročný plán rozvoja SÚJV v Dubne na roky 2017-2023, schváliť rozpočet SÚJV na rok 2017  v sume 206 320 000.- USD a potvrdiť navrhnuté príspevky riadnych členských krajín v SÚJV. 
Dôležitým bodom bola aj správa o činnosti Mládežnickej organizácii SÚJV  s cieľom možnosti štúdia študentov členských krajín na Univerzite v Dubne a taktiež možnosť doktorandského štúdia v SÚJV.  

V dňoch 21.-22.11.2016 som sa zúčastnila zasadnutia Výboru vládnych splnomocnencov  SÚJV jako delegát.
Hlavnou témou zasadnutia bolo schválenie dosiahnutých vedeckých výsledkov ústavu v roku 2016 a plán práce v roku 2017, ktorý je sformulovaný v Problémovo-tematickom pláne vedecko-výskumných prác a medzinárodnej spolupráce SÚJV na rok 2017.
Vicedirektor SÚJV, akademik Trubnikov, vystúpil so súhrnom aktuálnych svetových problémov v oblasti mikrosveta a podarilo sa mu ich prepojiť na všetky bázové zariadenia SÚJV, na ktorých experimentálne výskumy môžu prispieť k vyriešeniu sformulovaných problémov.

Výbor schválil rozpočet ústavu na rok 2017 vo výške 206 320 000.-USD, pričom príspevok SR v budúcom roku činí 3 871 600.-USD, teda o 5.3% menej ako bol predpísaný príspevok v roku 2016. 
5.Odporúčané závery:
Prostredníctvom všetkých členov Výboru pre spoluprácu SR s SÚJV v Dubne oboznámiť expertov na pracoviskách, ktoré reprezentujú, o možnostiach výskumov problematík na rôznych bázových zariadeniach ústavu v Dubne.
6.Prehľad prinesenej dokumentácie a miesto uloženia:
Protokol zasadnutia Finančného výboru SÚJV
Protokol zasadnutia Výboru vládnych splnomocnencov členských krajín   SÚJV
Materiály sú uložené u vládneho splnomocnenca.
7. Osobitne vyhodnotený očakávaný prínos ZPC:
Prenos nových technológií z SÚJV do členských krajín SÚJV.
Príspevok SR do SÚJV v roku 2017 je o 5.3% nižší ako bol predpísaný Slovenskej republike v roku 2016 a v každom ďalšom roku, s ohľadom na schválenie novej metodiky napočítavania príspevkov, sa bude príspevok znižovať. 

8.Spôsob zverejnenia výsledkov ZPC:
Výsledky ZPC budú zverejnené MŠVVaŠ SR na internete.
Rovnako budú zverejnené zainteresovanej vedeckej komunite cez členov Výboru pre spoluprácu s SÚJV.
Súhlasím so zverejnením správy na internete.

Správu vypracovala:

Prof. RNDr.Anna  Dubničková, DrSc.

Dátum: 28.11.2016

Správu schválil: